**The Offspring**, ou simplemente **Offspring**, é un grupo de música punk rock estadounidense, formado en Huntington Beach (California), no ano 1984. A banda está integrada en 2021 por Bryan Dexter Holland e Noodles (os dous membros desde o principio da banda), e Todd Morse; outros membros foron Ron Welly, Atom Willard, Josh Freese, James Lijla, Jim Benton, Dough Thompson, o baixista Greg K que deixou a banda en 2019 e o percusionista Pete Parada, expulsado en agosto de 2021. Parada padece a doenza de Guillain-Barré (enfermedade do sistema inmunitario que ataca aos nervios), e decidiu non vacinarse da Covid por recomendación médica. Nun comunicado afirmou *"Non teño sentimentos negativos cara á miña banda. Están facendo o que cren que é o mellor para eles, mentres eu fago o mesmo"* e anunciou que ía colaborar musicalmente coa súa filla. Dexter Holland é doutor en bioloxía molecular cunha tese sobre VIH e ARN.

A banda é acreditada, xunto coas californianas Green Day e Rancid, por revivir o interese masivo polo punk rock nos Estados Unidos durante mediados dos anos 90. O seu último disco é Let the Bad Times Roll, publicado en abril de 2021, e até esa data The Offspring leva editados dez álbums de estudio, un recompilatorio, catro EPs e tres DVDs. Levan vendidos ao redor de 34 millóns de álbums en todo o mundo, sendo unha das bandas de punk rock con máis vendas de todos os tempos. Todos os álbums dende a edición do seu derradeiro traballo con Epitaph *Smash* venderon un mínimo dun millón de copias.

O 2 de agosto de 2021, o batería Pete Parada anunciou que fora despedido de The Offspring por negarse a vacinarse contra a COVID-19. Nunha entrevista en novembro de 2021, Holland e Wasserman detallaron os "obstáculos" que seguían atopando á hora de considerar o que sería necesario para organizar unha xira cun membro do grupo non vacinado, e afirmaron que a decisión se tomou "polo momento"; Non obstante, en agosto de 2021, Pete Parada anunciou que fora despedido non só da xira senón tamén do estudo.

Dexter Holland, Freeman e Noodles en Chartotte, 2008
Concerto en Fortaleza, Brasil, 2008
Noodles e Parada, batería do grupo até 2021

Discografía
-----------

### Álbums

| Álbum | Ano | Selo |
| --- | --- | --- |
| *The Offspring* | 1989 | Nemesis Records, Nitro Records |
| *Ignition* | 1992 | Epitaph Records |
| *Smash* | 1994 | Epitaph Records |
| *Ixnay on the Hombre* | 1997 | Columbia Records, Epitaph Records |
| *Americana* | 1998 | Columbia Records |
| *Conspiracy of One* | 2000 | Columbia Records |
| *Splinter* | 2003 | Columbia Records |
| *Rise and Fall, Rage and Grace* | 2008 | Columbia Records |
| *Days Go By* | 2012 | Columbia Records |
| *Let the Bad Times Roll* | 2021 | Concord Records |

Notas
-----

1. ↑  "O batería Pete Parada, fóra de The Offspring por causa da vacina". *Consequence.net*.
2. ↑  "Entrevista a Dexter Holland". *Reocities*. Archived from the original on 15-12-2013. Consultado o 4-8-2021.
3. ↑  "https://twitter.com/peteparada/status/1422226668895326209". *Twitter*. Consultado o 2022-01-05.  Ligazón externa en `|title=` (Axuda)
4. ↑  Pingitore, Silvia (2021-11-07). "Interview with The Offspring: Dexter and Noodles talk punk again". *the-shortlisted.co.uk* (en inglés). Consultado o 2022-01-05.

Ligazóns externas
-----------------

|  |  |
| --- | --- |
|  | Commons ten máis contidos multimedia sobre:  ***The Offspring*** |

* Web Oficial de The Offspring*(en inglés)*
* MySpace de The Offspring
* Canal Oficial no YouTube de The Offspring

|  |  |
| --- | --- |
| Control de autoridades | 
* Wd: Q157041
* WorldCat
* VIAF: 2151110712737062938
* Allmovie: p440097
* AllMusic: mn0000472925
* BIBSYS: 1507616673400
* BNF: 13981330s
* Discogs: 133707
* Genius: The-offspring
* GND: 10306393-6
* IMDb: nm1077557
* ISNI: 0000 0001 1504 0935
* LCCN: no95034599
* Metacritic: the-offspring
* MusicBrainz: ID
* NKC: ko2004209404
* NLA: 35380690
* OL: OL2741470A
* RocksBackpages: offspring
* Rotten Tomatoes: the\_offspring
* Songkick: 422558
* SUDOC: 078612799

 |